ರಾಗಿಣಿ ದ್ವಿವೇದಿ (ಪುಟ್ಟು ೨೪ ಮೇ ೧೯೯೦) ಮೆರ್ ಭಾರತೀಯ  ಸಿನೆಮೊ ನಟಿ.ಮೆರ್ ಮುಖ್ಯವಾದ್ ಕನ್ನಡ , ತೆಲುಗು, ತಮಿಳು, ಮಲಯಾಳಂ ಸಿನೆಮೊಲೆಡ್ ನಟನೆ ಮಲ್ತೆರ್. "ವೀರ ಮದಕರಿ" ಚಿತ್ರದ ಮುಖಾಂತರ ಮೆರ್ ಚಲನಚಿತ್ರೊ ಲೋಕೊಗು ಪಜ್ಜೆ ದೀಪೆರ್ .ಹಾಗೂ "ಕೆಂಪೇಗೌಡ"(೨೦೧೧),"ಶಿವ"(೨೦೧೨), "ಬಂಗಾರಿ" (೨೦೧೩) ಇಂಚ ಕೆಲವು ಸಿನೆಮೊಲೆಡ್ ನಟನೆ ಮಲ್ತೆರ್. ಅತ್ತಂದೆ ಮೆರ್ ಕನ್ನಡ ಚಿತ್ರರಂಗೊಡು ಪ್ರಮುಖ ನಟಿಲೆಡ್ ಒರ್ತಿಯಾದುಲ್ಲೆರ್  .

ಸುರುತ  ಜೀವನ

ರಾಗಿಣಿ  ಮೇ ೨೪ ಕ್ ಬೆಂಗಳೂರುಡು ಪಂಜಾಬಿ ಕುಟುಂಬೊಡು ಪುಟ್ಟುದೆರ್  ಮೆರೆನ ಅಮ್ಮೆರ್ ರಾಕೇಶ್ ಕುಮಾರ್ ದ್ವಿವೇದಿ ಅಂಚನೆ ಅಪ್ಪೆ  ರೋಹಿಣಿ. ಫ್ಯಾಷನ್ ಡಿಸೈನರ್, 'ಪ್ರಾಸದ್ ಬಿಡಾಪ'  ೨ಂಂ೮ ಡ್ ಮಾಡಲಿಂಗ್ ಗ್ ಸುರುಕು ಪರಿಚಯ ಮಲ್ತೆರ್. ೨ಂಂ೮ ಡ್ ಹೈದರಬಾದ್ ಡ್ ನಡತಿನ 'ಫೆಮಿನಾ ಮಿಸ್ ಇಂಡಿಯಾ' ಡ್ ಪಾಲ್ ಪಡೆತೆರ್ ಅಂಚನೆ ಉಂದೆಟ್ ಮೆರ್  ಪ್ರಥಮ ರನರ್-ಅಪ್ ಆದ್ ಗೆಂದಿಯೆರ್. ಬೊಕ್ಕ ೨ಂಂ೯ ಡ್ ಮುಂಬೈ ಡ್ ನಡತಿನ 'ಪ್ಯಾಂಟಲೂನ್ಸ್ ಫೆಮಿನಾ ಮಿಸ್ ಇಂಡಿಯಾ' ಡ್  ಪ್ರವೇಶ ಪಡೆಯೆರ್, ಅಲ್ಪ ಆರ್  "ರಿಚ್ಪೀಲ್ ಮಿಸ್ ಬ್ಯೂಟಿಫುಲ್ ಹೇರ್" ಬಿರ್ದ್ ಪಡೆಯೆರ್.

ವೃತ್ತಿ ಜೀವನ

ರಾಗಿಣಿ  ಸುರುಕು  "ವೀರ ಮದಕರಿ" ಸಿನೆಮೊಡು ನಟನೆ ಮಲ್ಪುನ ಮುಖಾಂತರ ಕನ್ನಡ ಚಿತ್ರರಂಗೊಗು ಪಜ್ಜೆ ದೀಯೆರ್ ಬೊಕ್ಕ ಅದೇ ವರ್ಷ "ಗೋಕುಲ" ಚಿತ್ರೊಡು ನಟನೆ ಮಲ್ತೆರ್.ಬೊಕ್ಕ ಮೆರ್  ೫ ಚಿತ್ರೊಡು ನಟನೆ ಮಲ್ತೆರ್ ಅಂಚನೆ ಮಲೆಯಾಳಂ ಚಿತ್ರ ಕಂಧಹಾರ್ ಚಿತ್ರೊಡು ಸುರುಕು  ನಟನೆ ಮಲ್ತೆರ್. ೨ಂ೧೧ ಡ್ ಸುದೀಪ್ ನೊಟ್ಟುಗು "ಕೆಂಪೇಗೌಡ" ಸಿನೆಮೊಡು ನಟನೆ ಮಲ್ತೆರ್. ಅದೇ ವರ್ಷದಲ್ಲಿ "ಕಳ್ಳ ಮಳ್ಳ ಸುಳ್ಳ" ಚಿತ್ರೊಡು 'ತುಪ್ಪ ಬೇಕಾ ತುಪ್ಪ ಬೇಕಾ'ಪನ್ಪಿ ಪದೊಕು ನೃತ್ಯ ಮಲ್ತ್‌ದ್ ಪ್ರಸಿದ್ಧಿ ಪಡೆಯೆರ್. ಅಂಚನೆ ಪ್ರಮುಖ ನಟರಾಯಿನ ಉಪೇಂದ್ರ ಮೆರೆನೊಟ್ಟುಗು  "ಆರಕ್ಷಕ" ಚಿತ್ರ ಬೊಕ್ಕ ಶಿವರಾಜ್ ಕುಮಾರ್ ನೊಟ್ಟುಗು "ಶಿವ" ಸಿನೆಮೊಡು ನಟನೆ ಮಲ್ತ್‌ದ್ "ಆತ್ಯುತ್ತಮ ನಟಿ" ಪನ್ಪಿ ಪ್ರಶಸ್ತಿ  ಪಡೆಯೆರ್.

ಸಿನೆಮೊಲು

ಉಲ್ಲೇಕೊಲು